# lidl otvara još jednu prodavnicu u Novom Sadu

**Lidl Srbija, prvi savremeni diskontni lanac u našoj zemlji, otvoriće 12. avgusta u Novom Sadu još jednu prodavnicu, četvrtu po redu u ovom gradu. Novi Lidl na Futoškom putu 48, osim ponude koja zadovoljava potrebe potrošača koji traže najbolji odnos cene i kvaliteta, jedinstven je po tome što se pored prodavnice nalazi Atlaski kedar, star 80 godina.**

*„U toku su finalne pripreme za otvaranje, koje znače da novih 25 kolega prolaze završne obuke za rad, od upoznavanja sa asortimanom i procesima rada, kasiranja, rada na pekari do brige o svežini proizvoda – a sve kako bismo od prvog dana rada pružili ugodno iskustvo kupovine. Zahvalni smo kolegama na zalaganju i verujemo da će potrošači prepoznati i ceniti uložen trud,“* izjavila je rukovodilac Korporativnih komunikacija u Lidlu Srbija, Martina Petrović.

Za izgradnju ove prodavnice Lidl je angažovao 25 domaćih podizvođača, a u neposrednom okruženju prodavnice, Grad Novi Sad izveo je radove na izgradnji nove ulice sa pešačkim i biciklističkim stazama što dopronsi daljem razvoju ovog dela grada.

Novu prodavnicu u Novom Sadu krasi stablo kedra čija lepota i nesvakidašnji oblik doprinose ukupnom izgledu ovog Lidla, a velika krošnja praviće hlad na mestu za predah u zelenom kutku parkinga Lidl prodavnice.

Pažljivo odabran asortiman sa više od 1.800 proizvoda domaćih i stranih dobavljača naći će se i na policama nove prodavnice u Novom Sadu. Osim prehrambenog asortimana, tu je i ponuda neprehrambenih proizvoda koja se svake nedelje menja. Prilagođavajući se potrebama savremenih potrošača među rafovima naći će se Lidlov BIO kutak i omiljene tematske nedelje prehrambenih proizvoda iz različitih delova sveta.

**O Lidlu**

Kompanija Lidl deo je nemačke Švarc grupe (Schwarz Gruppe), jednog od vodećih prehrambenih trgovinskih lanaca u Evropi. Posluje u 32 zemlje širom sveta i broji više od 310.000 zaposlenih. Na osnovu nacionalnih nagrada za najboljeg maloprodavca u više zemalja Evrope, Lidl je nosilac priznanja „Retailer of the Year Europe” za 2018/2019.

Lidl je u Srbiji svoje prve prodavnice otvorio u oktobru 2018. godine i trenutno ima 51 prodavnica u 32 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs), Mob: +381 64 875 2671

Jasmina Savić, RED Communication, Email: [jasmina.savic@redc.rs](mailto:jasmina.savic@redc.rs), Mob: +381 524 0400

[press@lidl.rs](mailto:press@lidl.rs)

[https://www.lidl.rs](https://www.lidl.rs/sr/index.htm)

[Media centar LINK](https://www.lidl.rs/sr/Press-883.htm)

[Facebook Lidl Srbija](https://www.facebook.com/lidlsrbija/?__tn__=%2Cd%2CP-R&eid=ARD6iwLZMn3-p-OkkC6jMba4IpANZNWOdv6BlBwj3xYvtEbVIDUPZrUbJTHPuGpkDFLd47T7AotBBB5c)

[Instagram Lidl Srbija](https://www.instagram.com/lidlsrbija/)